
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 6. jūlija rīkojumā Nr. 422 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.2.1.i. investīcijas "Pārvaldes centralizētās platformas un sistēmas" projekta "Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)" pases, centralizētās funkcijas vai koplietošanas pakalpojumu attīstības plānu apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Rīkojuma projekta izstrāde ir nepieciešama, lai Ministru kabineta 2023. gada 6. jūlija rīkojumā Nr. 422 “Par Eiropas Savienības Atveseļošanas un noturības mehānisma plāna 2.  komponentes “Digitālā transformācija” 2.1.  reformu un investīciju virziena “Valsts pārvaldes, tai skaitā pašvaldību, digitālā transformācija” 2.1.2.1.i.  investīcijas “Pārvaldes centralizētās platformas un sistēmas” projekta “Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)” pases, centralizētās funkcijas vai koplietošanas pakalpojumu attīstības plānu apstiprināšanu” (turpmāk – MK rīkojums) precizētu finansējuma apjoma izmaiņas, balstoties uz 2026. gada 5. maija Ministru kabineta sēdes protokollēmuma (prot. Nr. 25 21.§) “Noteikumu projekts "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" 4.3. punktā iekļautam uzdevumam. Papildus, pēc Viedās administrācijas un reģionālās attīstības ministrijas iniciatīvas tiek grozīts rīkojuma projekta 1. pielikums un 2. pielikums.
1.2. Mērķis
Mērķa apraksts
Tiesību akta mērķis ir aktualizēt izmantojamā finansējuma apjomu projekta  (Nr. 2.1.2.1.i.0/1/23/I/VARAM/005 “Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)”) (turpmāk - projekts) īstenošanai, jo projekta īstenošanas ietvaros tika identificēts ietaupījums 137 455 euro apmērā un 1. pielikumā (turpmāk – projekta pasē) precizēt sasniedzamos rādītājus. Līdz ar to nepieciešams precizēt investīciju summas MK rīkojuma 2.punktā un precizēt sasniedzamos rādītājus 1. pielikumā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Projekta īstenošanas gaitā tika konstatēta nepieciešamība precizēt sākotnēji noteikto finansējuma pārdali, projekta ietvaros sasniedzamos rādītājus un termiņus, lai tie pilnībā atbilstu faktiskajai ieviešanas gaitai, tehnoloģisko risinājumu secībai un aktuālajām vajadzībām. Bez attiecīgiem precizējumiem spēkā esošā projekta pases redakcija pilnībā neatspoguļotu projekta īstenošanas situāciju.
Problēmas un risinājumi
Problēmas apraksts
Šobrīd projekts jau tiek īstenots, un virzītie grozījumi attiecas uz finansējuma pārdali un MK rīkojuma 1. un 2. pielikumos esošās informācijas precizēšanu. MK rīkojuma grozījumi ir vērsti uz projekta īstenošanas nosacījumu aktualizēšanu un saskaņošanu ar faktisko ieviešanas gaitu, nevis uz cita risinājuma vai atšķirīgas pieejas noteikšanu.
Risinājuma apraksts
Ņemot vērā Vides aizsardzības un reģionālās attīstības ministrijas nosaukuma maiņu saskaņā ar Ministru kabineta 2024. gada 7. jūnija rīkojuma Nr. 446 "Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju" 3. punktu un Valsts reģionālās attīstības aģentūras nosaukuma maiņu atbilstoši Ministru kabineta 2024. gada 20. augusta rīkojuma Nr. 689 “Par Valsts reģionālās attīstības aģentūras reorganizāciju” (prot. Nr. 32 57. §) 1.punktam MK rīkojumā un pielikumos tiek aizstāti iestāžu nosaukumi “Vides aizsardzības un reģionālās attīstības ministrija” un “Valsts reģionālās attīstības aģentūra” un to saīsinājumi “VRAA” un “VARAM” atbilstoši jautajiem nosaukumiem “Viedās administrācijas un reģionālās attīstības ministrija” un “Valsts digitālās attīstības aģentūra”, kā arī saīsinājumi “VDAA” un “VARAM”.

MK rīkojuma 1.pielikumā tiek veikti precizējumi, kas vērsti uz projekta īstenošanas nosacījumu aktualizēšanu atbilstoši faktiskajai ieviešanas gaitai.

MK rīkojuma 1.pielikuma 1.punkts tiek papildināts ar diviem jauniem sadarbības partneriem (Veselības un darbspēju ekspertīzes ārstu valsts komisija un Valsts sociālās apdrošināšanas aģentūra), kas iesaistās projekta realizācijā.

MK rīkojuma 1.pielikuma 3.punkta tabula par projekta ieguvumiem tiek precizēti rādītāji atbilstoši faktiskajai situācijai:

3.3.1. rādītājs tiek precizēts, kā arī tiek palielināta sasniedzamā vērtība no 65% uz 100%. Sasniedzot rādītāju, būtiski uzlabosies Valsts pārvaldes pakalpojumu portāla piekļūstamība, kas nodrošinās lietotājdraudzīgāku piekļuvi portālam visām sabiedrības grupām.

3.3.2. rādītājs tiek precizēts, samazinot sasniedzamās vērtības skaitu no 6 līdz 4.

3.3.3. rādītājs tiek precizēts, kā arī tiek palielināta sasniedzamā vērtība no 75% uz 100%. Sasniedzot rādītāju visām iestādēm tiks sniegta iespēja patstāvīgi pārvaldīt Valsts pārvaldes pakalpojumu portālā izmitinātās lietotnes, kuras izmanto fiziskās un juridiskās personas publisko pakalpojumu pieprasīšanai. Tas būtiski atvieglos visiem publisko pakalpojumu sniedzējiem pakalpojumu pārvaldības procesu, negaidot VDAA darbinieku pieejamību, lai veiktu izmaiņas lietotņu uzturēšanā (kā tas bijis iepriekš). Papildus publisko pakalpojumu sniedzējiem būs iespēja sekot lietotņu darbības dienesta informācijai, negaidot, kad VDAA darbiniekiem būs iespēja individuāli apkalpot publisko pakalpojumu sniedzēju individuālos pieprasījumus (kā tas bijis iepriekš).

3.3.4. rādītājs tika precizēts un tika palielināta sasniedzamā vērtība uz 100% pieejamību. Platforma nodrošina iespēju izgūt visus Eiropas Savienības dalībvalstu pieejamos pierādījumus Vienreizes tehniskās sistēmas platformā.
Rīkojuma projektā paredzēts svītrot 2.pielikuma 6.punkta pirmās rindkopas otro teikumu, ņemot vērā, ka nav nepieciešams normatīvais regulējums, kas noteiktu proaktīvu pakalpojumu sniegšanu personas datu pārlūkošanai.

Balstoties uz Ministru kabineta 2026. gada 5. maija noteikumu Nr. 242 "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" 6. punktu tiks veikti attiecīgie grozījumi vienošanās par projekta īstenošanu. Veicot pasūtījumus tiks ievērots Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.6. punkts, kas projekta īstenošanā paredz nodrošināt preču piegādātāju un pakalpojumu sniedzēju piesaisti atbilstoši normatīvajiem aktiem publisko iepirkumu jomā, ievērojot atklātu, caurspīdīgu un vienlīdzīgu konkurenci nodrošinošu procedūru.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	4 723 796
	-137 455
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	4 723 796
	-137 455
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	5 618 645
	-137 455
	0
	0
	0
	0
	0

	2.1. valsts pamatbudžets
	5 618 645
	-137 455
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-894 849
	0
	0
	0
	0
	0
	0

	3.1. valsts pamatbudžets
	-894 849
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	MK rīkojuma 2.punktā tiek samazināts ietaupītais finansējums 137 455 EUR apmērā, pamatojoties uz 2026. gada 5.maija Ministru kabineta noteikumu grozījumiem Nr. 242 “Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi". Vienlaikus ar grozījumiem netiek mainīts iepriekš apstiprinātais PVN izmaksu apmērs.
 
	Finansējuma avots
	2023. gads
	2024. gads
	2025. gads
	2026. gads
	Kopā

	Eiropas Savienības Atveseļošanas un noturības mehānisma finansējums 
	56 102
	 1 174 929
	 2 109 173
	4 586 341
	 7 926 545

	Valsts budžeta finansējums pievienotās vērtības nodokļa izmaksu segšanai 
	3 939
	133 974
	321 990
	894 849
	1 354 752

	Kopā
	60 041
	1 308 903
	2 431 163
	5 481 190
	9 281 297




	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Ievērojot, ka saskaņā ar Ministru kabineta 2026. gada 5. maija sēdes protokola  Nr. 25 21.§ 3. punktu projekta īstenošana tiks turpināta pēc 2026. gada 31. maija, tad projekta pases 4. sadaļā norādītais izmaksu apmērs sadalījumā pa izmaksu veidiem vēl nav precīzi zināms un ir norādīts indikatīvi, t.sk. norādot katra veida maksimālo apmēru, vienlaikus apzinoties un turpmākā projekta īstenošanā turpināt ievērot, ka kopējais faktiski izlietotais finansējums nevarēs pārsniegt projekta kopējās apstiprinātās izmaksas, kas noteiktas rīkojuma Nr.422 2.punktā un projekta pases 4.1. un 4.2.apakšpunktā (Eiropas Savienības Atveseļošanas un noturības mehānisma finansējumu investīcijai 7 926 545 euro un valsts budžeta finansējumu PVN izmaksu segšanai ne vairāk kā 1 354 752 euro). Attiecīgi projekta pases 4.3. apakšpunktā norādītais maksimālais izmaksu apmērs ir iespējams tikai gadījumā, ja vienlaikus 4.4. apakšpunktā ir izmaksu samazinājums un otrādi – 4.4. apakšpunktā norādītais maksimālais izmaksu apmērs ir iespējams tikai gadījumā, ja vienlaikus 4.3. apakšpunktā ir izmaksu samazinājums. PVN apmērs šobrīd netiek precizēts, jo pēc 2026. gada 31. maija īstenojamajām aktivitātēm pasūtījumi vēl ir jāveic, apzinoties un apņemoties ievērot, ka izmantotais valsts budžeta finansējums, kad piešķirams PVN izmaksu segšanai, nevar pārsniegt PVN apmēru, kas aprēķināms 4.4.apakšpunktā noteiktajām izmaksām, kurām PVN ir jāpiemēro, attiecīgi mazākā apmērā veicot izmaksas, kas noteiktas projekta pases 4.3. apakšpunktā, kurām PVN nepiemēro.
Ar rīkojuma projektu netiek mainītas projekta rezultātu uzturēšanas izmaksas, kas noteiktas Ministru kabineta 2023. gada 6. jūlija rīkojuma Nr. 422 5. punktā, kā arī plānotās izmaksas jaunām amata vietām, kas noteiktas minētā rīkojuma Nr. 422 6. punktā, attiecīgi šobrīd anotācijas 3.sadaļā informācija par tām netiek sniegta, jo tā jau ir minētā rīkojuma Nr. 422 sākotnējā anotācijā. Vienlaikus ievērojot minētā rīkojuma Nr. 422 6. punktā paredzēto un to, ka 2026.-2028.gadam valsts budžeta ieņēmumi un izdevumi ir apstiprināti ar likumu “Par valsts budžetu 2026. gadam un budžeta ietvaru 2026., 2027. un 2028. gadam”, attiecīgi rīkojuma Nr.422 6.punktā paredzēto attiecībā uz 2026.gadu ir jānodrošina esošo amata vietu un budžeta līdzekļu ietvaros, savukārt finansējuma pieprasījumā uz turpmākajiem gadiem jāņem vērā valsts budžeta finansiālajām iespējas, kā tas arī noteikts rīkojuma Nr.422 6.punktā, jo aktuālā situācija, fiskālās disciplīnas nosacījumi liecina, ka valsts budžeta finansiālās iespējas ir un būs ierobežotas, tai skaitā ievērojot Ministru kabineta 14.04.2026. sēdē izskatīto informatīvo ziņojumu "Latvijas Fiskāli strukturālā plāna 2025.-2028. gadam 2026. gada Progresa ziņojums" un Likumā par budžetu un finanšu vadību 2.pantā noteikto uzdevumu veikt ikgadējo valsts budžeta izdevumu samazināšanu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts digitālās attīstības aģentūra
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Ņemot vērā, ka rīkojuma projekts paredz apstiprināt projekta pases grozījumus jau apstiprinātam projektam, kura īstenošanas nosacījumi noteikti Ministru kabineta 2022. gada 14. jūlija noteikumos Nr. 435 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi”, rīkojuma projekts neparedz jaunas politiskās iniciatīvas, reformas vai izmaiņas sabiedrībai nozīmīgos procesos.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Projekta pases grozījumi nerada jaunas horizontālās ietekmes.

